rohelise südamega tüdruk: July 2016
No comments: Labels: pilt, sõbrad, trenn
*Tahtsin sellesse postitusse tuua rohkem emotsioone, tahtsin pilte... aga täna pole see päev. Ja fotoaparaat jäi sel päeval koju.
Pärlijõe võidukotis oli üks prii pääse Tuuletargaga Tamula peale sõitma. Ma vaatasin seda, aga ei pööranud sellele eriti tähelepanu (häbi tunnistada!). Ma arvan, et ma ei tahtnud eriti uskuda, et see on nii lihtne, et ongi tasuta.. või et tegelikult peab suurem seltskond veel kaasas olema. Ja mitte esikolmikusse saanud osalejad said 50% soodustusega piletid. Nii läkski nii, et minul oli enda prii pääse ja üks 50% pääse. Ja esialgsete hinnangute kohaselt oli väga raske leida aega, millal sinna minna, aga see oli ainult ennatlik hinnang.
Tegelikult juhtus nii, et töökaaslasel oli sünnipäev ja mõtlesin, mis ma mõtlesin, raske oli välja mõelda, mida talle kinkida. Ja lõpuks leidsin, et just see jahiga Tamula peale on suurepärane pakkumine. Niisiis bronnisin ta üheks õhtuks ära ja ei öelnud ka, kuhu me lähme. Võib-olla ta aimas, kui lõpuks Võrru jõudsime, sest üks kord varem oli sellest purjetamisest juttu olnud... aga ega ta ei reetnud.
Tuuletark OÜ tegutseb Kaarli käe all ja sel suvel saab tema jahiga esimest korda Tamulal sõita. Möödunud suvel tiirutas ta ise ja tegi sõite lähedastele. Kaarel ise on nii sümpaatne ja tore juba sõnumeid vahetades. Ja kohtudes ei pidanud pettuma. Alustasime Tamula ranna juurest. Ilma oli selline pilves, aga soe. Kartsime vihma, aga seda ei tulnud. Tuult oli veidi. Kohe alguses pakkus ta, kas me tahaksime purjede heiskamisega aidata ja muidugi tahtsime. Ise ei oleks osanud midagi teha. Ja nii me sinna järvele läksime.
Suurema osa ajast tüüris töökaaslane. Läksime pärituult vaikselt ja kui saime vastutuult, siis kiirus tõusis. Nii mõnus. Vahepeal oli jaht ikka üsna kaldu. Lihtsalt nautisime õhtut ja head seltskonda. Kui ma ise poleks olnud autoga, siis oleksin tellinud ka puuviljad ja vahuveini, aga keegi pidi ju roolis ka istuma. Küll aga pakub Tuuletark igasuguseid huvitavaid teenuseid. Ja kui jälgida Fb lehte, siis tuleb sinna pidevalt nii palju ilusaid pilte.. oh need päikeseloojangud!
Tuuletark fb lehelt.
Ikka Tuuletark fb lehelt
Vahepeal käisime keset järve ujumas. Ma ei olnud kunagi varem keset järve ujunud! Vesi oli vist sama temperatuuriga mis õhk. Minu õnnetuseks ei saanudki veega pikalt harjuda, sest redelil oli vaid 2-3 väikest astet ja pidingi kohe vette minema. Korraks oli jahe ja siis niiii mõnus. Kaarel viskas meile muidugi nööriga rõnga ka, et saaksime selle lähedusse hoida ja me kuskile ära ei kaoks. Jälle oli üks asi esimest korda elus. Pärast ujumist hakkas veidi jahedam, kuigi õhk oli endiselt soe, siis mässisin end mõnusasse pleedi (see oli roheline) ja nautisin sõitu. Vahepeal üritasin mina ka tüürida ja esimese hooga tegime muidugi pirueti. Meestel tuleb see ikka paremini välja. Natuke ma sellega ikka vaeva nägin, aga varsti andsin tüüri jälle üle ja nautisin sõitu.
Rääkisime elust ja olust. Ja olemine oli nii mõnus.
Järvel olime veidi üle 1,5h, täpselt selline paras aeg, et jõuab teha ka ujumispeatuse ja vajadusel saavad nautlejad ise jahiga tutvuda ja aidata.
Meie jäime õhtuga väga rahule. Ja soovitan teistelegi. tean, et välja sai jagatud üsna palju 50% sooduspileteid, kuid tagasi on neid jõudnud väga vähe. Inimesed vist ei usu, et päriselt ongi soodus. Purjetama võib minna üksi või kaksi või veel rohkem. Ainult võtke temaga ühendust ja leidke sobiv aeg, tulemas on ilusad sumedad augustiõhtud ja päevad!
Hiljem käisime Spring cafes söömas. Koht oli kena, kevadiselt värske ja roheline. Toit tuli kiiresti, aga koguselt oli üsna väike. Niisiis, et kõht täis saada, oleks pidanud vist kolm käiku võtma, aga meie piirdusime ühega ja läksime edasi Tartusse kohvi jooma.
Nautisin.
Mis see sünnipäev siis koogita on? Küünlad olid ka peal.
Üks roheline kiisu.
No comments: Labels: kodust välja, pilt, sõbrad, võrumaa
Kasutan lõunapausi niimoodi targalt, et kirjutan ruttu trennipäeviku ära. Kui nädalale tagasi mõelda, siis meenub mul vaid töö ja vaikselt tekkiv väsimus. Ja pikale tõukerattaringile ei jõudnudki. Plusspoolte pealt käisin välitreeningus ja sörkimas, aga keskenduda oleks vaja hoopis Footbike Eurocupile.
Esmaspäev - hommikune "kõnniring" 6,5km (avg 99x'; lehti oli väga vähe ja see läks nii imekiiresti), tõuksiga tööle 6,06km 18min20sek (avg 154) ja koju 6,06km 20min21sek (avg 134x'). Rohkem esmaspäevast ei mäleta, ju oli toimetamist.
Teisipäev - hommikune "kõnniring" 6,5km (avg 100), tööle tõuksiga ikka 6,08 km 19min12sek (avg 1349 ja koju 6,07 km 20min48sek (avg 141). Aitasin kooke küpsetada.. või no ma rohkem küpsetasin ja töökaaslane segas. Tuli kaks imehead šokolaadikooki (nii teised rääkisid ja ise proovisin kolmapäeval pisikese tükikese).
Aktiivsus: 215%
Kolmapäev - hommikune "kõnniring" 7km (avg 100). Pärast tööd käisin abis marju korjamas. Õhtul käisin sünnipäeval. Taaskord väsinud.
Neljapäev - hommikune "kõnniring" 8,1km (avg 99), tõuks 6,07 km 18min25sek (avg 144) ja 4km soojendust 16min59sek (avg 137 ehk sõitsin töölt Tamme staadionile), välitreening 1h6min, rahulikult koju 3,5km 14min14sek.
Välitreening ajal said vatti nii reie esimesed kui ka tagumised (nt konnahüpped õiget pidi ja tagurpidi) ja kõhulihased. Ilm oli palav ja lämbe. Muru oli mõnus. Seltskond tore. Mul oli nii hea meel, et läksin.
Aktiivsus: 267%
Reede - hommikune "kõnniring" 7,6 km. oi neid haigeid jalgu.. ja kõhtu. Isegi naerad ei saanud, kõhulihased olid nii hellad. Puhkasin. Õhtul käisin Tamulal, aga sellest järgmises postis.
Laupäev - hommikune "kõnniring" 6,7km (avg 96x'), jalutasin hommikul 3km. õhtul jalutasin 5,83km. käisin jooksmas 4km 26min59sek (avg 156). ja tegin veidi harjutusi (ainult 10min, kõht oli endiselt hellake).
Pühapäev - puhkepäev. olin metsas mingi 3h.
Uue vöö ja anduriga on aktiivsus korralikult vähenenud, ju siis eelmine valetas ikka ka. Nüüd tahaks koju tuttu minna, aga tuleb teine pool tööpäeva ka tööd teha.
Eurocupile regasin end ära, võtsin särgi ka. Nüüd peab veel vaid maksma.
1 comment: Labels: elu, mõtted
Seda ei ole vist üle kuu aja juhtunud, et ma kell 8 õhtul juba teki all oleksin. Tundub, et esimene tööpäev pärast puhkust oli liiga väsitav, aga tegelikkuses ma tean, et mul on unetunde viimasel ajal lihtsalt natukene vähe olnud. Tööl oli tegelikult täitsa okei, päeva lõpuks hakkasin asjadele pihta ka saama, sai rahulikult dokumentatsiooniga tegeleda (ja maadelda), õnneks on puhkuseperioodide tõttu osakonnas veidi rahulikum (aga on teada, et see võib minutitega muutuda). Homme õhtul küpsetan töökaaslasega kooki talle tööle ja koju, sest tal on kolmapäev sünnipäev. Esialgu langesid šokolaadikoogid ära, sest ma polnud kindel, kas usaldan seda ahju brownie tegemiseks ja pakkusin välja mõne toorjuustukoogi, aga siis ta ikka leidis ühe šokolaadikoogiretsepti (mis on ka brownie) ja teeme siis neid lausa kaks. Loodame parimat. Ja ega mul muud öelda ei olnudki, hakkan raamatut lugema ja siis magama. :)
No comments: Labels: elu, pilt, plaanid, töö
Ma nüüd ei tea, kas panen edasi enda väikeseid tabeleid kilomeetrite märkustega või hakkan lisana polar flowist... Mulle tundub, et mulle on minu väikesed tabelid ikka liiga armsaks saanud. :)
Selles suhtes puhkenädal, et lehejagamist oli ainult kaks päeva ja see andis päevases aktiivsuses ka väga hästi tunda. Und vist jagus ka veidi rohkem kui muidu. Sai niisama olla. Ma käisin kaks korda sörkimas! Mul on uus ROOSA pulsivöö (ja uus andur ka!).
Esmaspäev - jalutasin 3,65km, sõitsin tõuksiga 13,4km 42min11sek (jalad olid nii rasked) ja kodus tegin u 10minutit harjutusi kätele ja kõhule ja seejärel hulatasin 20minutit rõngaga (alguses oli ikka valus).
Aktiivsus: 178%
Teisipäev - sõitsin maale, käisin metsas 4h! Õhtupoolikul tegin väikese jooksutiiru ehk 5km (32min32sek, avg 162x', max 175x'). Päris tore oli teha jooksusamme ja hea, et võhma veidi jagub. Pulss muidugi kõrge ja tempo pole eriline, aga siiski midagi.
Kolmapäev - sõitsin ema rattaga metsa 3,5km, olin metsas, sõitsin teise metsa ja koju 5km. Sõitsin tõuksiga 3km (10min), jalutasin sõbrannaga 3km ja tõuksisin 9km (30min43sek).
Neljapäev - kiire päev oli, aga hommikul tegin jooksutiiru 4km (27min28sek; avg 149x'). Jalad andsid märku, et olin teisipäeval teinud midagi, mida tavaliselt ei tee (ehk jooksnud) ja nii olid reied natuke rasked. Hommikul käisin veel umbes 2h metsas ka! Õhtul sai sünnipäeva peetud ja natuke palju šašlõkki ja muud head söödud :(
Aktiivsus: 158%
Reede - hommikused "kõnniringid" tagasi, vihmasadas ja polnud just kõige toredam - 7,6km; hiljem jalutasin veel 3,5km.
Laupäev - hommikune "kõnniring" 6,9km (ma olin juba pool 6 tagais kodus ja läksin magama!), hiljem jalutasin 2,5km. Suurem osa päevast mässasin kodus, koristasin, triikisin, toimetasin. Ja õhtul käisin töökaaslasega veel Valgjärvel ujumas. Mina ikka kohe vette hüpata ei suuda, aga kui sinna lõpuks jõudsin, siis vesi oli tõesti väga mõnus.
Pühapäev - sõbra ema korraldus ühe matka Võrumaal ja läksin minagi kampa. Käisime kahel matkarajal, mis minu jaoks olid küllaltki lühikesed. Aga loodus oli imeline. Järved nii toredad. Seltskond hea. Lõunat sõime Nopri talumeiereis, teised ostsid ka üht ja teist kaasa, aga mina niigi sõin ka magustoidu ära (ja pea valutab sellest alates), niisiis mulle miski ei sobinud (ikka see suhkur). Aga koht oli tore. Pererahvas veel toredam. Väljas jooksid ringi kanad ja kukk. Vahva oli! Mina ostsin taruvaiguõli, mida saab ka liigestele määrida.
Matkad olid 3,9km ja 3,1km.
Aktiivsus: 97% (100% tuleb täis)
Homme tööle :)
No comments: Labels: pilt, sõbrad, tõukeratas, trenn, virumaa
Ja puhkus ongi läbi! Nädalavahetus ootab küll veel ees, aga põhimõtteliselt on see läbi ja polnud reaalset ühtegi rannailma, et minna randa vedelema. Ilmselt ei oleks mul selleks ka aega olnud, sest ma olin ühes kohas ja teises kohas, toimetamist oli palju, nägin inimesi, keda muul ajal näeb harva, aga natukene oleks vaja olnud sellist lebo-päeva. Egas midagi, kuu pärast uus puhkus ja küll ma siis ka lebotan. Vahva oli see, et metsast sain nii metsmaasikaid, mustikaid kui ka metsvaarikaid. Kõike natuke. Miskit sain ka juba maale sügavkülma ja linnas on kirst poolenisti täis (suuremalt jaolt seal ikka aedmaasikaid). Tahaks ka Tartu lähedal kuskile mustikale minna, aga kuuldavasti seal, kus möödunud aastal käisin, ei ole sel aastal marju. Turul müüakse ka palju Ahja metsade mustikaid.. ei tea, kas julgen niisama ehku peale sõitma minna, kui pärast tööpäeva minna, siis tahaks ikka minna metsa, kus on ka marju. Ja õed leidsid lõpuks kukeseeni ka, sain natuke seeni, mis ootavad nüüd võiga praadimist ja sügavkülma sokutamist. Loodan, et keegi toob mulle veel kukeseeni, sest ainult neid ma söön, aga ise ma neid metsast ei leia (ilmselt ei oska otsida). Homme mõtlesin kaneelisaiakesi teha, aga muidugi mitte endale, ikka teistele, kuna me neid õepoja sünnipäevaks tegime, siis mõtlesin, et oleks hea pühapäeval sõpradele matkale kaasa võtta. Pühapäeva veedame kuskil Lõuna-Eesti metsades väikesel matkal. Loodame head ilma. Tegelikult ei ole puhkuse ilmal viga olnud, okei, rannailma ei olnud, aga väljas on olnud soe, nii olen saanud käia ikka kleitide ja lahtiste kingadega (kuigi ma endiselt külmavares olen, aga ehk see hõlmikpuu ka veidi aitab). Tuuleiilid on kohati küll väga tugevad, aga siis tuleb valida kleit, mis lendu ei lähe. Kui juba riiete peale teema läks, siis täna muutusin riidekapi ees taas kurvaks. Lihtsalt öeldes on peale trennipükste mul vaid üks paar pükse, mis on parajad (need teksad, mis sai hiljuti ostetud), aga kuna need teksad läksid hommikul pessu ja ilm oli selline kahtlane, siis otsisin, mis teisi pükse jalga panna. Proovisin viigipükse, millega ma jahedamal ajal ikka käin... ja lihtsalt ohkasin. Väga tore on olla vormis ja heas kaalus, aga miks kõik riided NII suureks peavad jääma? Mul ei ole enam viisakaid pükse, mida jalga panna.. ei ole ju viisakas, kui kõik kottis on. Kaltsukatest olen paar head leidu saanud ja ise ka imestan, et mõned riided on number 36. Ma pole elu sees sellist numbrit kandnud. Ja siis on riided, mille puhul 38 on suur, aga 36 pole ka päris hea. Keeruline. Ja täna meenus, et kevadel sai emaga arutatud, et mingeid jakke või fliise väiksemaks teha, aga nüüd peab küll kõik ülemõõtma, sest need mõõdud said võetud ju märtsis või aprillis (lootuses, et ma sügisel ikka +10kg taas juurde ei võta :D). Pesust ma parem ei räägigi, üles pole enam midagi selga panna, ma isegi ei tea, mis suurust ma kannan, aga sellepärast ongi spordipesu nii hea! Eks ma kannangi kleite või spordiriideid :D.
Üks kiisumiisu... sai juba kümne aastaseks!
Eriti pole näha, aga nii kasvavad minu kurgid.
Endiselt on mul vaid kaks rohelist tomatit.
Möödunud pühapäeval vaatasime Jalka EMi finaalmängu. Esimene jalkamäng, mis sai sel aastal vaadatud, aga olgem ausad.. pärast põhiaega sai minema mindud :D
Natuke sain ka metsmaasikaid.
Talvevarud maale sügavkülma.
Üks päev tegin kapsarulle.
Selle kirstu teen korda ja see on minu kaasavara.
Eile sai mu lemmikpoiss kolme aastaseks!
Ja natuke mustikaid ka Tartusse.
Ja nüüd on päästeamet trepikojas ja käib uksi läbi, sest kuskil kärssab midagi väga hullult... Kergelt öeldes ehmatasin, et keegi kell 10 uksele koputab.
No comments: Labels: elu, loomad, pilt, toit, virumaa
No comments: Labels: kodust välja, pilt, rahvasport, sõbrad, sport, tõukeratas, võrumaa